187 
og smaa lige paa det Sted, hvor Tværribben udgaaer fra 
Hovedribben, især naar den Vinkel, de to Ribber indbyrdes 
danne, væsenlig er ret. løvrigt følger det af sig selv, at de 
enkelte Arter frembyde mangfoldige Forskjelligheder saavel i 
Karbundternes som overhovedet i Bladenes Bygning. Et 
Forhold, man særligt maa lægge Mærke til, er det, at der 
hos mange monokotyledone Blade findes selvstæn- 
dige større og mindre Bastbundter, der uden ana- 
tomisk Undersøgelse let kunne forvexles med de egenlige 
Karbundter, fra hvilke de dog allerede adskille sig ved den 
Plads, de indtage i Bladet, idet de altid ligge tæt op under 
Overhuden saavel af Bladets Overflade som Underflade, men 
aldrig indtage Midten af Bladet (paa Tværsnittet). Saadanne 
Bastbundter findes f. Ex. hos Phormium tenax (Tab. II, 
Fig. 4 , cfr. Forkl. af Fig.) , hos Rhapis flabelliformis 
(Tab. II, Fig. 7, cfr. Forkl. af Figur.) og de fleste andre 
Palmer, hos en Mængde Gramineer, Cyperaceer, Juncaceer, 
o. s. V. I det Hele taget synes disse Bastbundter at være 
et selvstændigt System, der ikke staaer i Forbindelse med 
de egenlige Karbundter, og til hvilke man ikke behøver at 
tage Hensyn ved Undersøgelsen af Ribbernes Anastomosering; 
men da der hos flere Arter, f. Ex. hos Rhapis, viser sig en 
temmelig jævn Overgang fra de større Karbundter (Tab. II, 
Fig. 7, a, a') gjennem de mindre (b) til de rene Bastbundter 
(c, c, c, c') ville omhyggeligere Undersøgelser maaskee vise, 
at der i Virkeligheden ikke kan trækkes nogen skarp Grændse 
imellem dem. 
Hvorledes det nu end forholder sig med dette og med 
flere andre Spørgsmaal, som det vil være nødvendigt at 
undersøge nærmere for at komme til den rette Forstaaelse 
af det monokotyledone Blads Bygning, saa staaer der dog 
saameget fast, at Karbundterne i de monokotyledone Blade 
ligesaa gjennemgaaende forgrene sig og anastomosere ind- 
byrdes som Karbundterne i de dikotyledone Blade, saa at 
Karbundternes Beskaffenhed i denne Henseende ikke kan be- 
nyttes som et adskillende Kjendetegn for Bladene hos disse 
to Afdelinger af Planteriget. 
